Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Legyen minden nap a Föld napja!

Üzenj egy verssel/szóval/gondolattal a Földünkért! – Hogyan vigyázunk a Földünkre, közvetlen környezetünkre? – Zöldítő üzenetek – csodálatos Földünk

**Tevékenységek:** Közös projekt: Élj úgy, mintha minden nap a Föld napja lenne!

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

**Dátum:** 2021.04.19.-22.

**Felelősök a tevékenységek megszervezéséért:**

Bréda Szilvia - Lancz Mónika

Rózsa Anna – Bittó Éva

Juhos Erzsébet – Fodor Gabriella

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Értelmi képességek fejlesztése * A tevékenységek során fejlődjön a gyerekek beszédkészsége; * a külső világ tevékeny megismertetése során fejlődjön szociális-, együttműködő-, értelmi-, verbális képessége. * Ismerjék meg a tevékenységeket tapasztalati módszer, élmény formájában. * Megalapozni a gyerekeknél a közvetlen környezetünk tisztaságának fontosságát * A Föld, mint bolygó megismerése, amely a világegyetem része. * A Föld, mint élőkörnyezet megismertetése, ahol emberek, állatok, növények élnek. * Közvetlen tapasztalás és megfigyelés útján ismerjék meg a gyerekek a talaj tulajdonságát, fontosságát, védelmét. * Környezettudatos magatartás megismertetése: ok-okozati összefüggések megláttatása |
| **Tevékenység feladata:** | * A természetes gyermeki kíváncsiság felkeltése, kielégítése tapasztalatszerzéssel, * A Földdel kapcsolatos érzések képi kifejezése * Kiváltott érzelmek folyamatos megfigyelése, mérések |
| **Szervezés:** | * Feltételek megteremtése |
| **Eszközök:** | * Vízfesték, rajzlapok, ollók, ragasztó, szemetes zsák, kesztyűk, üzenőfal, promóciós képek, hasznos információk a Földről |
| **Kapcsolódó tevékenységek:** | * „Kicsi tisztító kommandósok akcióba lépnek“ – csoportszobai játékok szétválogatása, kultúrházi tér megtisztítása a szeméttől |

Základná škola s materskou školou Dávida Mészárosa - Mészáros Dávid Alapiskola és Óvoda,

 

**Előzmények:**

A gyermekek több héten keresztül különböző tevékenységekben, munkaformákban ismerkednek a Földdel, a talajjal, az élő környezettel. Megismerkednek a növény- és állatgondozással, a környezetvédelem a hulladékkezelés fontosságával. Fontosnak tartjuk a megfigyelést és a közvetlen, tevékeny tapasztalatszerzést a gyerekek részére. Változatos programokkal, tevékenységekkel, szülők bevonásával tettük érdekessé a téma feldolgozását.

**Megvalósítás:**

A Föld napján a gyermekekkel kettős értelemben is beszélgettünk a földről: - ismerkedtek a Földdel, mint bolygóval, ahol élőlények (emberek, állatok, növények) élnek, amely a világegyetem része – valamint ismerkedtek azzal a földdel, amely a táplálék egy részét adja, amelyet művelünk és közvetlen tapasztalás útján megismerhetünk. Lehetőségük nyílt vizuálisan is kamatoztatni az ismereteiket a Földről, miközben a „kék bolygót“ festették. Az óvodásainkból álló takarító kommandósok a csoportszobai játékokat is szétválogatták és szépen, esztétikusan rakták helyükre a játékpolcokon. A kinttartózkodás alatt az óvoda környezetét és a kultúrház körüli játszóteret is megtisztították a szeméttől, hogy a Földünk mosolygós és élhetőbb legyen. A Földünk megóvása nem képzelhető el szelektív hulladékgyűjtés nélkül, kis odafigyeléssel már a kisgyermekek is megtanulják, hogy a „kuka mit eszik.“ Az ilyen közös tevékenységekben fejlődik a gyermekeink csoporttudata és az együttműködési képességük is.

A Föld napja alkalmából a szülőket is sikerült bevonnunk. ZÖLDKÁRTYÁK segítségével együtt üzentünk versekkel, gondolatokkal a földünkért. A zöldítő üzeneteket a folyosón levő faliújságon gyűjtöttük össze.

**Reflexió:**

A Föld napja alkalmából szervezett tevékenységeinkkel mi, a Bogárvilág óvodásaival is szerettük volna felhívni a figyelmet arra, hogy meg kell védeni a természeti és környezeti kincseinket. Fontosnak tartjuk, hogy a gyerekeket már kiscsoportos koruktól fogva arra neveljük, hogy védjék, óvják a Földet, a környezetünket, ahol élnek.

Nagymácséd, 2021.04.19. - 22.

Bréda Szilvia

Projekt koordinátor

.................................